點相

《點相》係香港電視娛樂製作嘅玄學資訊節目系列，會請唔同嘉賓上去討論佢哋嘅人生問題同困難，再由玄學師傅睇面相同手相去幫佢哋化解。節目總共有三輯常規版同一個新春特輯篇。

各輯簡介
第一輯喺2019年4月8號到4月26號逢禮拜一到五22:30-23:00喺ViuTV播，由英健朗、陳柏寧、柯翠婷同玄學師傅皓云主持。節目突破傳統玄學資訊節目嘅特質，特意邀請年輕、「敢講」嘅命理專家皓云師傅做其中一位主持；而節目亦就「面相」、「長相」、「全相」同「骨相」四大相學概念，每集就唔同年齡層嘅香港人會遇到嘅問題一一「拆解」。

第二輯叫《點相 II 破局》，喺2019年7月21號到10月20號逢禮拜日21:30-22:30喺ViuTV播，主持陣容包括第一輯主持再加黃冠斌。呢輯節目用唔同困局做主題，教觀眾點樣破解困局。

2020年推出新春特輯篇叫《鼠年行運要點相》，喺2020年1月18號到1月25號逢禮拜六20:30-21:30喺ViuTV播，主持陣容沿用第一輯主持。節目內容環繞2020年鼠年運情。

第三輯叫《點相 III 先機算》，喺2020年4月13號到5月1號逢禮拜一到五23:00-23:30喺ViuTV播，主持陣容大致沿用第一輯主持，但由李蔓瑩取代咗柯翠婷。呢輯節目本嚟同上兩輯一樣公開招募現場觀眾，不過節目開拍嗰陣撞正武漢肺炎疫情，最後改用ViuTV藝員同一啲模特兒做現場觀眾。節目用唔同身體部位做主題。

每集一覽

第一輯

第二輯

新春特輯篇

第三輯

節目調動
第一輯
2019年4月15號：由於播《金像璀璨一夜》，所以停播一次。
第二輯
2019年7月21號：由於臨時做新聞直播，節目喺22:20暫停，並喺深夜01:05-01:15播返未播完部份。
2019年7月28號：由於臨時做新聞直播，所以停播一次。

相關節目
《點擺》

ViuTV：點相
ViuTV：點相 II 破局
ViuTV：鼠年行運要點相
ViuTV：點相 III 先機算

電視節目變遷

2019年ViuTV節目
2020年ViuTV節目